Na temelju članaka 31., stavka 2. i članka 31.a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13. – pročišćeni tekst, 137/15, 123/17, 98/19. i 144/20), članka 31. i 36., stavka 4. Statuta Općine Legrad („Službeni glasnik Koprivničko-križevačke županije“ broj 5/13, 2/18, 19/18, 2/20, 2/21 i 13/21) i članka 18. Poslovnika Općinskog vijeća Općine Legrad („Službeni glasnik Koprivničko-križevačke županije“ broj 5/20, 24/20. i 5/21), Općinsko vijeće Općine Legrad na 3. sjednici održanoj 3. rujna 2025. godine donijelo je

**ODLUKU**

**o naknadama članovima Općinskog vijeća i**

**članovima radnih tijela Općinskog vijeća Općine Legrad**

**Članak 1.**

Odlukom o naknadama članovima Općinskog vijeća i članovima radnih tijela Općinskog vijeća Općine Legrad (u daljnjem tekstu: Odluka) utvrđuje se visina i način ostvarivanja naknade troškova za rad članovima Općinskog vijeća Općine Legrad (u daljnjem tekstu: Općinsko vijeće) te članovima radnih tijela Općinskog vijeća (u daljnjem tekstu: član radnog tijela).

**Članak 2.**

Naknada troškova za rad iz članka 1. ove Odluke pripada:

* članovima Općinskog vijeća,
* članovima radnih tijela Općinskog vijeća.

**Članak 3.**

Članovima Općinskog vijeća i članovima radnih tijela utvrđuje se naknada za sjednice:

* u neto iznosu od 50,00 eura po sjednici Općinskog vijeća za predsjednika Općinskog vijeća kada fizički prisustvuje,
* u neto iznosu od 40,00 eura po sjednici Općinskog vijeća za ostale članove Općinskog vijeća kada fizički prisustvuju,
* u neto iznosu od 10,00 eura po sjednici Općinskog vijeća kada prisustvuju video vezom,
* u neto iznosu od 5,00 eura po sjednici Općinskog vijeća kada je sjednica elektronička.

Ukupna godišnja naknada koja pripada članovima Općinskog vijeća i članovima radnih tijela ne smije iznositi više od 1.500,12 eura neto godišnje.“

**Članak 4.**

Članovi Općinskog vijeća i članovi radnih tijela imaju pravo na naknadu troškova iz članka 3. ove Odluke ukoliko sudjeluju na radnim sjednicama Općinskog vijeća odnosno sjednicama radnih tijela.

Za sudjelovanje na svečanoj sjednici Općinskog vijeća, članovi Općinskog vijeća i članovi radnih tijela nemaju pravo na naknadu troškova.

Ako član radnog tijela sudjeluje istoga dana u radu na sjednicama više radnih tijela Općinskog vijeća ostvaruje pravo samo na isplatu jedne naknade za sudjelovanje u jednom tijelu.

**Članak 5.**

Novčana sredstva za naknade iz članka 3. ove Odluke osiguravaju se u proračunu Općine.

Porezi i doprinosi na naknade iz članka 3. ove Odluke isplaćuju se na teret proračuna Općine.

**Članak 6.**

Članovi Općinskog vijeća i članovi radnih tijela koji radi sudjelovanja u radu na sjednicama Općinskog vijeća i njegovih radnih tijela koriste osobni automobil, imaju pravo na naknadu za troškove dolaska na sjednicu, u visini naknade troškova po prijeđenom kilometru koji se isplaćuje za službenike i namještenike u Jedinstvenom upravnom odjelu.

**Članak 7.**

Osobe iz članka 2. ove Odluke u obavljanju poslova ostvaruju pravo na naknadu sljedećih troškova za vrijeme službenih putovanja:

1. dnevnice za službeno putovanje u zemlji u visini neoporezivog iznosa utvrđenog propisima o porezu na dohodak,

2. dnevnice za službeno putovanje u inozemstvu do iznosa propisanih za korisnike državnog proračuna,

3. naknada troškova noćenja na službenom putovanju u visini stvarnih troškova smještaja u hotelu do 4 zvjezdice; (izuzetno i za veću kategoriju ako u mjestu službenog puta nema hotela s nižom kategorijom),

4. naknada prijevoznih troškova u visini stvarnih troškova prema cijeni karte.

Službenim putovanjem smatra se obavljanje poslova za potrebe Općinskog vijeća izvan područja Općine Legrad, a koje je odobrio predsjednik Općinskog vijeća.

**Članak 8.**

Evidenciju o nazočnosti osoba iz članka 2. ove Odluke, sjednicama Općinskog vijeća i sjednicama radnih tijela, te o odobrenim službenim putovanjima i izdanim putnim nalozima za službena putovanja, vodi Jedinstveni upravni odjel.

Jedinstveni upravni odjel iz stavka 1. ovog članka dužan je po završetku svake sjednice Općinskog vijeća i sjednice radnog tijela dostaviti evidenciju o nazočnosti nadležnom službeniku zaduženom za obračun i isplatu naknada iz ove Odluke.

Član Općinskog vijeća ili član radnog tijela upućena na službeno putovanje, dužan je u roku od 3 (tri) dana nakon izvršenog službenog putovanja dostaviti putni nalog Jedinstvenom upravnom odjelu.

U slučaju korištenja službenog automobila Općine u službene svrhe primjenjuju se odredbe Pravilnika o radu Jedinstvenog upravnog odjela Općine Legrad.

**Članak 9.**

Isplata naknada iz ove Odluke vrši se za odrađene radne sjednice tijekom mjeseca, najkasnije do 15-og dana tekućeg mjeseca za protekli mjesec.

**Članak 10.**

Danom stupanja na snagu ove Odluke, prestaje važiti Odluka o naknadama članovima o Općinskog vijeća i članovima radnih tijela Općinskog vijeća Općine Legrad („Službeni glasnik Koprivničko-križevačke županije“ broj 7/22. i 20/22).

**Članak 11.**

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE LEGRAD**

**KLASA: 024-04/25-01/01**

**URBROJ: 2137-10-01-25-1**

**Legrad, 3. rujna 2025.**

**PREDSJEDNICA:**

**Kristina Turk, mag.oec.**